CELEX: 32013R0717
Language: hr
Date: 2013-07-25 00:00:00
Title: Uredba Komisije (EU) br. 717/2013 оd 25. srpnja 2013. o izmjeni Uredbe (EU) br. 142/2011 vezano uz stavke o dobrobiti životinja u nekim obrascima zdravstvenih svjedodžbi Tekst značajan za EGP

26.7.2013   
            
            
               HR
            
            
               Službeni list Europske unije
            
            
               L 201/31
            
         UREDBA KOMISIJE (EU) br. 717/2013
   оd 25. srpnja 2013.
   o izmjeni Uredbe (EU) br. 142/2011 vezano uz stavke o dobrobiti životinja u nekim obrascima zdravstvenih svjedodžbi
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1069/2009 Europskog parlamenta i Vijeća od 21. listopada 2009. o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi te o stavljanju izvan snage Uredbe (EZ) br. 1774/2002 (Uredba o nusproizvodima životinjskog podrijetla) (1), a posebno članak 42. stavak 2. točka (d) prvi podstavak,
   budući da:
   
               (1)
            
            
               Uredbom Komisije (EU) br. 142/2011 od 25. veljače 2011. o provedbi Uredbe (EZ) br. 1069/2009 Europskog parlamenta i Vijeća o utvrđivanju zdravstvenih pravila u vezi s nusproizvodima životinjskog podrijetla i od njih dobivenim proizvodima koji nisu namijenjeni za prehranu ljudi i o provedbi Direktive Vijeća 97/78/EZ u pogledu određenih uzoraka i pojedinačnih proizvoda izuzetih od veterinarskih pregleda na granici sukladno toj Direktivi (2) predviđeno je da pošiljke nusproizvoda životinjskog podrijetla i od njih dobivenih proizvoda koji nisu namijenjeni prehrani ljudi za uvoz u EU ili provoz kroz njega moraju biti popraćene potvrdom o zdravstvenom stanju u skladu s obrascima navedenim u Prilogu XV toj Direktivi.
            
         
               (2)
            
            
               Određenim obrascima potvrda navedenih u Prilogu XV. Uredbi (EU) br. 142/2011 predviđa se da službeni veterinar mora potvrditi sukladnost s pravilima o dobrobiti životinja utvrđenih Direktivom Vijeća 93/119/EZ od 22. prosinca 1993. o zaštiti životinja pri klanju i usmrćivanju (3).
            
         
               (3)
            
            
               Uredbom Vijeća (EZ) br. 1099/2009 od 24. rujna 2009. o zaštiti životinja pri usmrćivanju (4) stavljena je izvan snage i zamijenjena Direktiva 93/119/EZ. Uredba (EZ) br. 1099/2009 primjenjuje se od 1. siječnja 2013.
            
         
               (4)
            
            
               Zbog jasnoće navode o dobrobiti životinja u obrascu potvrde o zdravstvenom stanju Poglavlje 3(D), II.1.3. (b)(iv.) u poglavlju 3(F) i II.2.2.(b)(iv.) u Poglavlju 8 Priloga XV. Uredbi (EU) br. 142/2011 treba ažurirati.
            
         
               (5)
            
            
               Kako bi se izbjegli prekidi u trgovanju, uporabu potvrda koje su izdane u skladu s Uredbom (EU) br. 142/2011 prije stupanja na snagu ove Uredbe trebalo bi odobriti tijekom prijelaznog razdoblja.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja, a nije im se usprotivio ni Europski parlament ni Vijeće,
            
         DONIJELA JE OVU UREDBU:
   Članak 1.
   Prilog XV. Uredbi (EZ) br. 142/2011 izmjenjuje se u skladu s Prilogom ovoj Uredbi.
   Članak 2.
   Za prijelazno razdoblje do 31. siječnja 2014. pošiljke proizvoda životinjskog podrijetla popraćene potvrdama izdanim prije 1. prosinca 2013. u skladu s obrascima navedenim u Prilogu XV. Uredbi (EU) br. 142/2011 prije izmjena uvedenih ovom Uredbom i dalje se mogu uvoziti u Uniju.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. prosinca 2013.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 300, 14.11.2009., str. 1.
   
      (2)  SL L 54, 26.2.2011., str. 1.
   
      (3)  SL L 340, 31.12.1993., str. 21.
   
      (4)  SL L 303, 18.11.2009., str. 1.
   
      PRILOG
      Prilog XV. Uredbi (EU) br. 142/2011 izmjenjuje se kako slijedi:
      
                  (1)
               
               
                  Poglavlje 3. točka D zamjenjuje se sljedećim:
                  „POGLAVLJE 3. TOČKA D
                  
                     Potvrda o zdravstvenom stanju
                  
                  
                     sirove hrane za kućne ljubimce za izravnu prodaju ili životinjskih nusproizvoda za prehranu krznaša namijenjenih za pošiljke u Europsku uniju ili provoz kroz nju (2)
                  
                     
                  
                     
                  
                     
                  
                     
                  
                     
               
            
                  (2)
               
               
                  Poglavlje 3. točka F zamjenjuje se sljedećim:
                  „POGLAVLJE 3. TOČKA F
                  
                     Potvrda o zdravstvenom stanju
                  
                  
                     nusproizvoda životinjskog podrijetla (3) za proizvodnju hrane za kućne ljubimce namijenjene za otpremu u Europsku uniju ili provoz kroz nju (2)
                  
                     
                  
                     
                  
                     
                  
                     
                  
                     
                  
                     
               
            
                  (3)
               
               
                  Poglavlje 8. zamjenjuje se sljedećim:
                  „POGLAVLJE 8.
                  
                     Potvrda o zdravstvenom stanju
                  
                  
                     za nusproizvode životinjskog podrijetla za korištenje van prehrambenog lanca ili kao trgovački uzorci (2) namijenjeni za otpremu u ili provoz kroz (2) Europsku uniju